Awi wulung

{{taxobox
| name = Awi wulung
| image= Gigantoc atrov 151222-0002 kng.JPG
|image_caption = Awi wulung, Gigantochloa atroviolacea ti Dukuhmaja, Luragung, Kuningan
|image_width = 240px
| regnum = Plantae
| unranked_divisio = Angiosperms
| unranked_classis = Monocots
| unranked_ordo = Commelinids
| ordo = Poales
| familia = Poaceae
| tribus = Bambuseae
| genus = Gigantochloa
| species = G. atroviolacea| binomial = Gigantochloa atroviolacea| binomial_authority =   1987.  "A revision of Malesian Gigantochloa (Poaceae - Bambusoideae)."   Reinwardtia 10(3): 323. [1987]  1999.  The Bamboos of the World: Annotated Nomenclature and Literature of the Species and the Higher and Lower Taxa: 297-8  Amsterdam :Elsevier.
|synonyms =Gigantochloa atter var. nigra 

The Plant List:  Gigantochloa atter (Hassk.) Kurz 
}}

Awi wulung KBBI daring: bambu  atawa awi hideung (Gigantochloa atroviolacéa') nyaéta tangkal awi anu asalna tina génus Gigantochloa, loba dimangpaatkeun pikeun nyieun pakakas rumah tangga, waditra, ogé rupa-rupa karajinan.  Disungsi 28 Mei 2024

Awi wulung baheula loba dipelak di wewengkon Jawa, kiwari awi wulung geus nyebar ka sababaraha daérah. Awi wulung disebut ogé; pring ireng, pring wulung, pring ulung (basa Jawa). 1987. Tumbuhan Berguna Indonesia I: 343 [sebagai Gigantochloa verticillata Munro]. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 281-4.) Dina basa Inggris awi wulung disebut black bamboo, Java black bamboo atawa tropical black bamboo.Guadua Bamboo: Gigantochloa atroviolacea 



 Pedaran 
Awi wulung hirup ngadapur, kékép tur laleceng kaluhur. Iwungna héjo semu hideung ari tungtungna rada konéng, disimbutan ku  bulu-bulu miang  kelirna coklat sawaréh semu hideung. Tangkalna ajeg ka luhur, jangkungna bisa nepi ka 15 m; Ø 6-8 cm panjang buku-bukuna 40–50 cm, kandel  tangkana 8 mm; mangsa ngora kénéh kelirna héjo kolot, tuluy robah kelir jadi semu gandaria, semu héjo nepi ka semu coklat, palebah buku-bukuna mibanda  lampang wangunna kawas geulang kelirna pias atawa semu bodas; buku-buku anu deukeut kana puhu tangkal mibanda akar  tapi henteu manjangan (akar udara). Régang bijil tina palebah tangkal anu geus jauh tina taneuh lk. 2–3 m ; mimitina bijil régang anu badag tuluy bijil deui régang-regang anu laleutik.



Salumpitna (Culm-sheat) gancang murag, kajaba salumpit anu deukeut kana puhu tangkal sakapeung masih kuat naplok dina tangkalna; panjang salumpit  lk. 16–20 cm, buluan kelirna  coklat kolot dipalebah sisi luarna.  Salumpit daunna loyod nepi ka (segi tilu) ngaleutikan ka palebah handapna  panjang lk. 4–9 cm, tungtungna narikel ka jero. Ceuli salumpit semu buleud tungtungna centang kaluar, rubakna 4 mm jangkungna 3–5 mm. 2001. Identikit jenis-jenis bambu di Jawa: 50. Gb. 16 dan L.f. 16. Bogor: Puslitbang Biologi LIPI.

Daun dina régangna  lanset, 20-28 lokos 2–5 cm ; palapah daun mangsa keur ngora disimbutan ku bulu-bulu semu bodas cupat daunna leutik kurang leuwih 1 mm; ligula rérégéan, jangkung lk. 2 mm, 1995. "Gigantochloa atroviolacea Widjaja"  in Soejatmi Dransfield & E.A. Widjaja (Eds). Plant Resources of South-East Asia No. 7 Bamboos: 102-4. Bogor :PROSEA (Plant Resources of South-East Asia) Foundation. [Internet] Record from Proseabase. Accessed 22-Apr-2016

Kembangna bijil tina  régang anu teu daunnan, wangunna  spikelet ngagunduk dina gagang kembangna.Spikelet wangunna lanset lonyod, 8-11 × 3 mm, aya 4 floret anu sampurna jeung hiji floret tungtungna henteu sampurna.

 Tempat hirup jeung ékologi 
Awi wulung hirup nyebar di wewengkon Asia tropis: India, jeung dataran Malesia,GrassBase: Gigantochloa atroviolacea asal muasalna henteu kanyahoan kalawan pasti. Awi wulung loba dipelak di pilemburan utamana di daérah Jawa, di  Banten, Jawa Barat, jeung Jawa Tengah, kiwari geus loba ogé dipelak di  Sumatera beulah kidul. Awi wulung ti  Jawa, dibawa ka  India dina pertengahan abad ka - XIX pikeun dipelakeun di Kebun Raya Kolkata; kiwari awi wulung ogé mimiti mecakan dipelak di Australia, Thailand jeung Filipina.

Awi wulung utamana hirup di dataran landeuh tropis anu jemlék, kalawan mibanda hujan dina sataun 1.500-3.700 mm, lengas udara relatif leuwih tina 70% jeung panas  hawana  20—32 °C. Di Jawa, awi wulung biasana hirup dina taneuh beureum (latosol), coklat semu beureum (laterit), ogé bisa hirup leuwih subur dina taneuh apu  anu leuwih garing .

 Manfaat 
Awi wulung loba dimangpaatkeun pikeun nyieun waditra saperti calung, gambang, jeung celempung. Awi wulung ogé dipaké pikeun nyieun purnitur, balé-balé, jeung rupa-rupa anyaman karajinan . Beurat jinis awi wulung dina kaayan baseuh 0,37—0,48; dina kaayaan garing 0,65. Kadar cai dina tangkal awi anu digaringkeun ku jalan dipoé 16,8%. Iwung bisa waé diasakan pikeun disayur.

 Spésiés deukeut 
Saméméhna Gigantochloa atroviolacea digolongkeun kana G. verticillata , babarengan jeung  G. atter  (bambu ater), G. pseudoarundinacea  (bambu gombong), katut G. robusta''  (bambu mayan), Kiwari geus dipisah-pisahkeun jadi spésiés séwang-séwangan.

Tempo ogé rupa-rupa awi
 Awi bunar
 Awi surat
 Awi haur
 Awi buluh
 Awi bitung
 Awi temen
 Awi tali
 Awi krisik
 Awi tamiang

Daptar pustaka







 Referensi 


 Tutumbu kaluar 

 Plantamor: Gigantochloa atroviolacea
 Useful Trop. Plants: Gigantochloa atroviolacea
Kategori:Tutuwuhan
Kategori:Poaceae
Kategori:Sayuran
Kategori:Tutuwuhan industri